Marja Jylhä

Marja Kaarina Jylhä (s. 30. heinäkuuta 1953) on suomalainen lääkäri, lääketieteen  tohtori ja Tampereen yliopiston gerontologian professori (2004–). 

Ennen gerontologian professuuria Jylhä toimi saman yliopiston terveystiedon professorina (1996–2004) ja vararehtorina (1998–2004).  Vuoden 2017 loppuun saakka hän toimi myös Tampereen ja Jyväskylän yliopistojen yhteisen Gerontologian tutkimuskeskuksen johtajana tai varajohtajana keskuksen toiminnan alusta saakka. Jylhälle annettiin vuonna 2017 Juho Vainion Säätiön tunnustuspalkinto elämäntyöstä väestön terveyden edistämiseksi ja ikäihmisten terveyden parantamiseksi.

Jylhä kirjoitti ylioppilaaksi Jyväskylän normaalilyseosta 1972. Hän valmistui Tampereen yliopistosta lääkäriksi 1978, ja lääketieteen tohtoriksi 1986. Hänen suomenkielinen väitöskirjansa oli otsikoitu Oman terveyden kokeminen eläkeiässä.

Lähteet

Aiheesta muualla
Marja Jylhä (uta.fi)
Vanhuuteen varautuminen – Professori Marja Jylhä, Tampereen yliopisto (14 min 35 s; 2018) (youtube.com)

Vuonna 1953 syntyneet
Elävät henkilöt
Tampereen yliopiston professorit
Suomalaiset lääkärit
Suomalaiset professorit